Pinocchio
2025-09-10 13:00 - 14:30 (Europe/Bucharest) | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
𝑰𝒏𝒗𝒊𝒕𝒂𝒕̦𝒊𝒆 𝒍𝒂 𝒇𝒊𝒍𝒎 𝒑𝒆𝒏𝒕𝒓𝒖 𝒄𝒆𝒊 𝒎𝒊𝒄𝒊!
Secția de Împrumut pentru Copii și Tineret – Ludotecă
Miercuri, 10 septembrie
𝑶𝒓𝒂 13:00 – 14:30
Vă așteptăm cu drag la vizionarea filmului clasic de animație „Pinocchio”
Categoria: Animație
Durata: 85 min
Locuri disponibile: doar 20 (participarea se face în limita locurilor disponibile)

Povestea celebrului băiețel din lemn prinde viață în acest film Disney din 1940, inspirat de „Aventurile lui Pinocchio” de Carlo Collodi.

Pinocchio este un băiețel din lemn, creat de tâmplarul Geppetto și adus la viață de Zâna Azurie. Ea îi dăruiește un ghid al conștiinței, pe Greierașul Jiminy, dar năzdrăvanul Pinocchio nu prea îl ascultă: chiulește de la școală și ajunge la teatrul de marionete.

După multe peripeții – un parc de distracții unde se transformă în măgar și chiar o întâlnire cu o balenă uriașă – Pinocchio își regăsește tatăl, pe Geppetto. În cele din urmă, pentru curajul și bunătatea lui, Zâna Azurie îl răsplătește și îl transformă într-un băiat adevărat

O poveste despre greșeli, lecții și visuri care devin realitate!

"Pădurea de molizi" - proiecție speciale în prezența echipei @Inspire Cinema Electroputere
2025-09-24 19:00 - 20:15 | Electroputere Parc Mall, Calea București, nr. 80, Craiova, Dolj, România
Unul dintre cele mai așteptate filme ale toamnei, 𝐏𝐀̆𝐃𝐔𝐑𝐄𝐀 𝐃𝐄 𝐌𝐎𝐋𝐈𝐙𝐈, regia Tudor Giurgiu, se vede în Craiova miercuri, 24 septembrie, în prezența echipei.

de la 19:00 – proiecție Inspire Cinema Electroputere
de la 20:30 – proiecție Cineplexx Promenada

🎬 Pădurea de molizi (r. Tudor Giurgiu) este inspirat de momentul 1 aprilie 1941, când o comunitate românească din Bucovina de Nord a fost masacrată la Fântâna Albă de către sovietici. Ficționalizând poveștile supraviețuitorilor, filmul readuce pe marele ecran doi dintre cei mai valoroși actori români – Coca Bloos și Mircea Andreescu – într-un tête-à-tête impresionant.
Un secret îngropat sub o pădure. Un masacru șters din cărțile de istorie. 2000 de oameni care au vrut să fie liberi. Inspirat din tragedia reală de la Fântâna Albă din 1941, filmul dezvăluie povestea unei generații condamnate la tăcere și a unei iubiri frânte de deportări și exil. Imagini rare, amintiri și mărturii cutremurătoare, într-un thriller emoționant despre memorie, identitate și supraviețuire.
Distribuție: Coca Bloos, Mircea Andreescu, Ionuț Caras
Regia: Tudor Giurgiu
🎬 Trailer ➡️ https://www.youtube.com/watch?v=mTn-zgyzdSM
Filmul Pădurea de molizi este produs de Libra Films România, în co-producție cu OWH Studio Moldova și Avanpost, cu sprijinul Centrului Național al Cinematografiei România și al Centrului Național al Cinematografiei Moldova, co-finanțat de Departamentul pentru Relația cu Republica Moldova, cu sprijinul LIDL, Inspire Cinema, Altex, Henkel.
Campania de promovare este susținută de Vodafone, Banca Transilvania
Parteneri media: Rock FM, Voyo
Distribuit de Transilvania Film.

"Pădurea de molizi" - proiecție speciale în prezența echipei @Cineplexx Promenada
2025-09-24 20:30 - 21:45 | Promenada Mall, Calea Severinului 61, Craiova, Dolj, România

„Jaful secolului” - proiecții speciale în prezența echipei
2025-09-25 19:00 - 21:00 | Locații multiple, Craiova, Dolj, România
Cristian Mungiu vine la întâlnirea cu publicul din Craiova! JAFUL SECOLULUI, propunerea României la Premiile Oscar, proiectat în prezența echipei pe 25 septembrie!
„Jaful secolului”, propunerea României la Premiile Oscar 2026 în categoria Cel mai bun film internațional, va avea două proiecții speciale la Craiova, pe 25 septembrie, de la ora 19:00. Scenaristul Cristian Mungiu, actorii Ionuț Nicolae, Robert Iovan și Janir Izdrailă, producătorii Tudor Reu și Antonia Marin vor introduce proiecția de la Cineplexx Craiova de la ora 19:00 și vor fi prezenți la discuția cu publicul de la Inspire Cinema Electroputere VIP (ce va avea loc la ora 21:00, după vizionarea filmului).
Filmul este inspirat din fapte reale – jaful comis de un grup de români la muzeul Kunsthal în 2012, de unde au sustras tablouri extrem de valoroase, care nu au fost găsite niciodată.
Regizat de Teodora Ana Mihai („La Civil”), regizoare română stabilită în Belgia, filmul scris de Cristian Mungiu („R.M.N.”, „Bacalaureat”, „După dealuri”, „Amintiri din Epoca de Aur”, „4 luni, 3 săptămâni și 2 zile”, „Occident”) aduce în prim plan povestea unor migranți români a căror dorință de o duce mai bine într-o țară europeană dezvoltată, unde sunt tratați cu superioritate, ajunge să motiveze decizii și acțiuni ilegale.
Natalia, personajul interpretat de Anamaria Vartolomei, a ajuns la muncă într-o seră din străinătate împreună cu soțul ei, Ginel (Ionuț Niculae), cu scopul de a economisi bani pentru fiica lor, rămasă în grija bunicii. Tânăra româncă încearcă să-și rotunjească veniturile fiind chelneriță la o petrecere sau menajeră. Însă, după un incident tulburător pe care îl povestește unor prieteni, devine parte dintr-un plan de răzbunare ce implică un jaf în toată regula.
Capul răutăților este Iță (Rareș Andrici), care, ajutat de Adrian (Robert Iovan), pune la cale un furt de tablouri extrem de valoroase dintr-un muzeu. Băieții reușesc să dea spargerea în mai puțin de două minute și să scape de poliție. Mai departe, lucrurile se complică.
Din distribuția filmului „Jaful Secolului” mai fac parte: Thomas Ryckewaert, Macrina Bârlădeanu, Lucian Ifrim, Alexandru Potocean, Mirela Nicolau, Ana Ciontea, Mike Libanon, Tim Haars, Charlotte Vandermeersch, Janir Izdrăilă, Răzvan Bănică, Geo Dobre, Charlotte De Wulf, Mihai Verbițchi, Truus De Boer, Leny Brederweld, Bart Oomen, Teli Jaloch, Julian De Backer, Safak Karadeniz, Hank Botwinik, Antonia Marin, Sien Eggers, Alice Beatriz Muñoz Mihai, Alexandra Volintiru, Florin Olimp, Alina Natal, Cristian Gavril, Florentina Pană, Cristian Aceleanu, Florin Ivanciu, Ruxandra Bulgaru, Ilie Sauciuc, Gabriel Achim, Mihnea Petrescu, Andrei Radu, Florea Ciocârlia, Lore Gyzels, Mihnea Trușcă, Robert Emanuel, Teodor Drăgan, Robin Kupens, Sebastian Bosoi Diamandi.
Cel de-al doilea lungmetraj al regizoarei Teodora Ana Mihai (care a debutat cu apreciatul „La Civil”) este o coproducție România-Belgia-Olanda, la realizarea căreia au contribuit mai mulți producători cunoscuți din România (Cristian Mungiu, Tudor Reu, Vlad Rădulescu) și din străinătate (Jean Pierre Dardenne, Luc Dardenne, Annemie Degryse, Jan De Clerq, Delphine Tomson, Jeroen Beker, Linda Van Der Herberg, Sean Wheelan, Kristina Börjeson).
Marius Panduru RSC este directorul de imagine al filmului, iar Katharina Wartena și Robert Bitay semnează montajul. Scenografia a fost realizată de Simona Pădurețu, iar de costume s-a ocupat Margriet Procee.
Directori de casting au fost Cătălin Dordea și Ann Willems.
„Jaful Secolului” este o coproducție realizată de Mindset Productions, Lunanime, Bastide Films, Les Films du Fleuve, Film i Väst, Filmgate Films, Avanpost Media și Mobra Films.
Distribuitor: Forum Film. Vânzări internaționale: SBS INTERNATIONAL
Filmul a fost finanțat de Centrul Național al Cinematografiei – România, VAF și CCA – Belgia, FilmFonds Olanda și susținut prin programul MEDIA – Creative Europe al Uniunii Europene.

Zilele Comediei Cehe la Craiova
2025-10-02 19:00 - 21:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Începem toamna în afara Bucureștiului cu o serie de filme de comedie cehoslovace la Craiova! Asociația Divina Comedie Umană plănuiește să înveselească comunitatea, iar Zilele Filmului de Comedie este un segment din activitatea lor prin care vor prezenta trimestrial comedii europene.
Detalii despre program și filme:
02.10 – Balul pompierilor (Hoří, má panenko, Miloš Forman, 1967, 1h11’)
În centrul poveștii „Balului Pompierilor” se află un mic departament de pompieri voluntari dintr-un orășel ceh, care încearcă să organizeze un bal în onoarea fostului lor președinte. Ceea ce trebuia să fie un eveniment festiv se transformă rapid într-o succesiune de gafe și neînțelegeri: concursul de frumusețe devine o adevărată farsă – mamele fetelor fac presiuni asupra comitetului balului, tații beau, fetele se simt jenate, tombola dispare de sub ochii tuturor, iar încercarea unui gest demn sfârșește ca un fiasco. Miloš Forman, împreună cu Jaroslav Papoušek și Ivan Passer, au creat această tragicomedie prin implicarea cu măiestrie a unor actori neprofesioniști care, cu un umor cotidian reușesc să transmită și să arate micimea, stângăcia și ridicolul situațiilor de zi cu zi. Fără a recurge la trucuri spectaculoase sau artificii inutile, ei conturează imaginea unei societăți în care sărbătorile oficiale și „moralitatea” nu fac adesea decât să mascheze egoismul, ipocrizia și neputința.
Filmul a reușit să ofenseze atât autoritățile comuniste, cât și partenerii săi capitaliști, care l-au văzut ca pe o batjocură la adresa oamenilor de rând. Pompierii cehi chiar au protestat oficial împotriva acestui film. În cele din urmă, filmul a fost nominalizat la Oscar la categoria „cel mai bun film străin”.

03.10 – Adela nu a luat încă cina (Adéla ještě nevečeřela, Oldřich Lipský, 1978, 1h45’)
O parodie cehă legendară a poveștilor polițiste, care se joacă cu regulile genului detectiv și chiar cu spectatorul înșiși. Celebrul detectiv Nick Carter sosește la Praga, înarmat cu cele mai noi instrumente de investigație și cu o sănătoasă încredere în sine, pentru a rezolva dispariția misterioasă a unui câine. Este asistat de corpolentul comisar de poliție ceh (mare amator de bere și de mâncare) Ledvina, iar adversarul său diabolic este baronul von Kratzmar, un botanist malefic acompaniat de planta lui carnivoră, Adéla.
Filmul este unic prin combinația dintre intriga polițistă și comedia grotescă. Regizorul Oldřich Lipský îmbină cu măiestrie umorul de situație, gagurile vizuale, replicile spirituale și referințele la cultura pop cu stilizarea artistică și atmosfera de epocă. Rezultatul este un film accesibil tuturor spectatorilor, dar care servește și o declarație de dragoste pentru Praga, berării, bere, carne afumată, și un omagiu unic adus literaturii polițiste de consum. Numeroase personalități marcante au colaborat la realizarea filmului. Regizorul a distribuit actori faimoși chiar și în roluri mici, iar faimosul Jan Švankmajer a contribuit cu animații.

04.10 – Sătucul meu drag (Vesničko má středisková, Jiří Menzel, 1985, 1h28’)
Un film esențial al cinematografiei cehe, povestea din „Sătucul meu drag” se petrece în zona rurală a Cehiei, în anii 1980. Într-un sat mic, urmărim viața de zi cu zi a locuitorilor săi, în special a unui duo de prieteni – șoferul de camion Pávek și colegul său Otík, un om bun la suflet, dar cu dizabilități intelectuale. Relația lor, plină de conflicte minore, dar și de solidaritate, constituie nucleul filmului. Pe lângă această temă principală, întâlnim și alte personaje: agresivul și gelosul Turek, soția sa Jana și amantul acesteia, zootehnicianul Kašpar, pictorul academician Ryba și o serie de alte personaje distinctive care trăiesc în satul Křečovice. Sorțile lor se întrepătrund într-o serie de episoade comice și oarecum amare care înconjoară tema principală.
Inspirându-se din scenariul lui Zdeněk Svěrák, Jiří Menzel a realizat un film care îmbină umorul subtil, poezia rurală și observația sensibilă asupra oamenilor. Accentul nu cade pe întorsături spectaculoase de intrigă, ci pe atmosferă, pe ritmul vieții și pe relațiile umane. Spectatorii au văzut în film o oglindă neașteptat de clară a realității cotidiene a societății normalizate. Filmul a avut astfel succes atât în țară, cât și în străinătate și a fost nominalizat la Oscar pentru cel mai bun film străin.

Intrarea este liberă! Proiecțiile vor avea loc în grădina Muzeului Cărții și Exilului Românesc, de la ora 19:00. Participanții majori vor primi o bere Budweiser Budvar din partea casei, în limita stocului disponibil.
Proiect organizat de Asociația Divina Comedie Umană și Centrul Ceh București, cu sprijinul Ambasadei Cehiei și al Budweiser Budvar.

Cinemateca: Cabaret
2025-10-10 19:30 - 21:30 | Dolj
Cabaret
Genul Filmului: Musical
Regizor: Bob Fosse
Distribuție: Liza Minnelli, Michael York
Durată: 124 minute
Rating film: AG
Audio: Engleza

𝗦𝗲𝘇𝗼𝗻𝘂𝗹 𝟰 𝗱𝗲 𝗖𝗜𝗡𝗘𝗠𝗔𝗧𝗘𝗖𝗔 𝗲𝘀𝘁𝗲 𝗽𝗲 𝗰𝗮𝗹𝗲 𝘀𝗮 𝗶𝗻𝗰𝗲𝗮𝗽𝗮!

Ne revedem in sala de cinema pe 10 octombrie. Povestea merge mai departe, pentru ca filmele clasice nu imbatranesc niciodata, iar voi, spectatorii pasionati, le dati mereu viata in intunericul magic al salii de cinema.

Asa cum e traditia, deschidem sezonul cu un musical legendar: 𝗖𝗔𝗕𝗔𝗥𝗘𝗧 – in regia inconfundabila a lui Bob Fosse si cu o Liza Minnelli absolut memorabila!
Un film vibrant, curajos si – da! – mai actual ca oricand.

Hai cu noi intr-o noua calatorie prin lumea cinematografiei nemuri

„Moartea domnului Lăzărescu” - proiecție specială la Craiova
2025-10-26 16:30 - 18:30 | Electroputere Parc Mall, Calea București, nr. 80, Craiova, Dolj, România
„Moartea domnului Lăzărescu”, lungmetrajul regizorului Cristi Puiu, devenit un titlu de patrimoniu cultural, revine în cinematografe la 20 de ani de la lansare pentru o perioadă limitată. O serie de proiecții speciale dedicate întâlnirilor dintre generații și discuțiilor despre neajunsurile perpetuate ale unui sistem care nu pune preț pe empatie vor avea loc în mai multe orașe din țară, în prezența unor membri ai echipei. Pe 26 octombrie, de la 16:30, în Cinema Inspire Electroputere Craiova, filmul „Moartea domnului Lăzărescu” va avea parte de o proiecție specială, iar publicul de toate vârstele poate afla mai multe detalii despre film.
DOSARUL LĂZĂRESCU: REDESCHIS – dialog între generații
Filmul care a pus România pe harta cinematografiei mondiale vorbește în continuare, la fel de actual și puternic, despre umanitate, fragilitate și societate.
BILETE: https://linktr.ee/moarteadomnuluilazarescu
O critică magistrală, plină de umor negru și tulburătoare a unui sistem medical insensibil și ineficient, filmul „Moartea domnului Lăzărescu” a fost descris drept o „odisee puternică” și o „odă crudă la adresa mortalității”, fiind remarcat pentru realismul său, interpretările excelente și portretizarea indiferenței umane alături de momente de bunătate.
Cele peste 50 de premii și selecții naționale și internaționale, sutele de cronici care-i apreciază sensibilitatea, subtilitatea și importanța artistică, mărturiile cineaștilor pe care i-a influențat, dar și ale publicului care l-a descoperit recent, la TIFF, SFR sau la proiecția de gală din 23 septembrie din București, alcătuiesc o bogată și impresionantă carte de vizită.
„Moartea domnului Lăzărescu” nu este doar „o capodoperă incomodă”, ci un film actual și puternic, în care publicul are ocazia să-i (re)descopere actorii care alcătuiesc una dintre cele memorabile distribuții: Ion Fiscuteanu, Luminița Gheorghiu și Doru Ana, alături de Florin Zamfirescu, Adrian Titieni, Dana Dogaru, Monica Bârlădeanu, Dragoș Bucur, Șerban Pavlu, Gabriel Spahiu, Dorian Boguță, Bogdan Dumitrache, Rodica Lazăr, Alina Berzunțeanu, Mihai Brătilă, Clara Vodă, și mulți alții.
„Moartea domnului Lăzărescu” este un titlu de patrimoniu cinematografic, prezentat în cinematografe sub înaltul patronaj al Ministerului Culturii.
Imaginea filmului „Moartea domnului Lăzărescu” este semnată de Oleg Mutu și camera de Andrei Butică, iar montajul de Dana Bunescu. Produs de MANDRAGORA prin Alexandru Munteanu, Anca Puiu și Bobby Păunescu.

Cinemateca: Gandhi
2025-11-14 19:30 - 21:30 | Dolj
„𝘍𝘪𝘪 𝘴𝘤𝘩𝘪𝘮𝘣𝘢𝘳𝘦𝘢 𝘱𝘦 𝘤𝘢𝘳𝘦 𝘷𝘳𝘦𝘪 𝘴𝘢 𝘰 𝘷𝘦𝘻𝘪 𝘪𝘯 𝘭𝘶𝘮𝘦” – Mahatma Gandhi.

Clasicul film”𝗚𝗔𝗡𝗗𝗛𝗜” te asteapta in cadrul Cinemateca vineri, 𝟭𝟰 𝗻𝗼𝗶𝗲𝗺𝗯𝗿𝗶𝗲, 𝗹𝗮 𝗜𝗻𝘀𝗽𝗶𝗿𝗲 𝗖𝗶𝗻𝗲𝗺𝗮 𝗠𝗲𝗿𝗰𝘂𝗿!

Mahatma Gandhi, una dintre cele mai importante personalitati ale secolului XX si protagonistul filmului cu acelasi nume, recompensat cu 8 premii Oscar.
Filmul a fost regizat dupa eforturi titanice de Sir Richard Attenborough, cu un Ben Kingsley care pare a fi intruparea vie a personajului real, „Gandhi” este o productie monumentala, care merita vazuta pe marele ecran.

Cumpara-ti 𝗔𝗖𝗨𝗠 bilet si pregateste-te sa vizionezi un film mare despre un suflet mare!

Cinemateca: Miracle on 34th Street
2025-12-12 19:30 - 21:30 | Dolj
Ho, ho, ho, la CINEMATECA vine Moșu’!

Pe 12 decembrie 2025, avem un cadou pentru toți cinefilii – ”Miracle on 34th Street”.

Cel mai simpatic Moș Crăciun din istoria cinematografiei într-unul dintre cele mai frumoase filme de sărbători făcute vreodată.
––
Kriss Kringle e in oras, un batranel simpatic care se potriveste perfect descrierii mosului de la Polul Nord. Si pentru ca marele magazin Cole s avea nevoie de un Mos Craciun iar el se potrivea perfect descrierii postului devine in scurt timp cel mai iubit om din New York. Susan, o fetita dragalasa, si mama ei, manager la Cole s, par a fi singurele care nu cred in Mos Craciun.

Regizor: George Seaton
Producție: 2025
Distribuție: Maureen O Hara, Edmund Gwenn
Genul Filmului: Comedie, Drama, Familie

Durată: 96 minute

Cinemateca: Zorba Grecul
2026-01-09 20:00 - 20:30 | Dolj
𝗖𝗲 𝗲 𝘃𝗶𝗮𝘁𝗮, 𝗱𝗮𝗰𝗮 𝗻𝘂 𝘂𝗻 𝗱𝗮𝗻𝘀?
Va asteptam 𝘃𝗶𝗻𝗲𝗿𝗶, 𝟵 𝗶𝗮𝗻𝘂𝗮𝗿𝗶𝗲 𝟮𝟬𝟮𝟲 la 𝗜𝗻𝘀𝗽𝗶𝗿𝗲 𝗖𝗶𝗻𝗲𝗺𝗮 𝗠𝗲𝗿𝗰𝘂𝗿 pentru o alta seara de exceptie, marca 𝗖𝗜𝗡𝗘𝗠𝗔𝗧𝗘𝗖𝗔!

Asa ne aminteste 𝗭𝗢𝗥𝗕𝗔 𝗚𝗥𝗘𝗖𝗨𝗟, unul dintre cele mai vii personaje ale culturii universale.
Creat de Nikos Kazantzakis si adus pe ecran cu maiestrie de Michael Cacoyannis, Zorba the Greek ne ofera una dintre cele mai memorabile interpretari din istoria cinematografiei: Anthony Quinn, intr-un rol legendar, ca un om care nu se teme de nimic, care se bucura de tot. Un om liber.

𝗣𝗲𝗻𝘁𝗿𝘂 𝗰𝗮, 𝘂𝗻𝗲𝗼𝗿𝗶, 𝘃𝗶𝗮𝘁𝗮 𝗰𝗵𝗶𝗮𝗿 𝗶𝗻𝗰𝗲𝗽𝗲 𝗰𝘂 𝘂𝗻 𝗽𝗮𝘀 𝗱𝗲 𝗱𝗮𝗻𝘀.
𝗕𝗶𝗹𝗲𝘁𝗲𝗹𝗲 𝘀𝘂𝗻𝘁 𝗱𝗶𝘀𝗽𝗼𝗻𝗶𝗯𝗶𝗹𝗲 𝗔𝗖𝗨𝗠! https://inspirecinema.ro/checkout-event/94544/1

Cinemateca: Spellbound
2026-02-13 19:30 - 21:30 | Dolj
CINEMATECA Spellbound
Vineri, 13 februarie 2026, la Inspire Cinema Mercur
Sâmbătă, 14 februarie 2026, la Inspire Cinema VIP Electroputere
Cunoscutul doctor psihiatru Edwards este numit directorul unui spital de psihiatrie. Edwards este atras de frumoasa, dar aparent indiferenta, doctorita Constance Petersen. Aceasta descopera ca Edwards sufera de amnezie si este urmarit de cosmaruri inexplicabile. Pentru ca nu-si poate aminti ce i s-a intamplat, Edwards este acuzat de crima. Vor fi destul de puternice dragostea si perseverenta Constancei pentru a-si salva iubitul?
Regizor: Alfred Hitchcock
Distribuție: Ingrid Bergman, Gregory Peck
Genul Filmului: Drama, Mister, Romantic
Durată: 111 minute

Cineplexx Classics: Jurnalul
2026-02-23 16:45 - 18:40 | Promenada Mall, Calea Severinului 61, Craiova, Dolj, România
Cineplexx Classics prezintă: Jurnalul
Pe 23 februarie la Cineplexx se vede pe marile ecrane filmul Jurnalul la un preț special de doar 12 lei/biletul!
Allie Hamilton și Noah Calhoun s-au întâlnit într-o seară la carnaval și se îndrăgostesc. Părinții ei nu consimt legătura fiicei lor, deoarece familia lui Noah nu este suficient de bogată și cunoscută, și hotărăsc să se mute departe, cât mai departe de Noah. Allie a așteptat mult timp ca Noah să îi răspundă la scrisori, dar după mai mulți ani hotărăște să se logodească cu Lon, un chipeș soldat american. Măcinată încă de dragostea pe care o nutrește față de Noah, Allie decide să îi facă o vizită acestuia și constată că sentimentele lor sunt încă vii. Acum este momentul ca Allie să aleagă între Noah și proaspătul ei logodnic.
2D SUBTITRAT ÎN LIMBA ROMÂNĂ:

Matca
2026-02-28 17:00 - 19:00 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
28 februarie | ora 17:00 | Sala Atelier
Videoproiecția spectacolului Matca
Regia: Daniela Peleanu
Scenografia: Viorel Penișoară-Stegaru
Cu: Anca Dragomir și Vasile Cosma

Videoproiecția face parte din evenimentul SORESCU 90, la Național . Teatrul Național „Marin Sorescu” Craiova își omagiază patronul spiritual, Marin Sorescu, la 90 de ani de la naștere, printr-o serie de evenimente speciale care vor avea loc în perioada 28 februarie – 2 martie 2026.

Cineplexx Classics Kids: Luca
2026-03-13 18:30 - 20:30 | Promenada Mall, Calea Severinului 61, Craiova, Dolj, România
Cineplexx Classics prezintă: Luca
Pe 13 martie de la ora 18:30 se vede pe marile ecrane filmul Luca la un preț special de doar 12 lei/biletul!
Luca, un băiețel simpatic, trăiește o vară de neuitat pe Riviera italiană, plină de gelato, paste și nenumărate plimbări pe scuter.
Luca împărtășește aceste aventuri cu noul său cel mai bun prieten, dar toată distracția este amenințată de un secret profund ținut: el este un monstru marin dintr-o altă lume, chiar de sub suprafața oceanului.
2D DUBLAT ÎN LIMBA ROMÂNĂ
Magia revine pe marele ecran: animația dublată „Luca” se vede pe 13 martie la Cineplexx Classics Kids

Ce se întâmplă atunci când trecutul își face din nou auzită vocea? Pe 13 martie, de la ora 18:30, Cineplexx Classics Kids îți propune să revizitezi Riviera italiană, într-o proiecție specială a filmului Luca, o poveste despre prieteni de nedespărțit, acceptare și aventurile copilăriei.

Pe 13 martie, de la ora 18:30, Cineplexx Classics Kids invită copiii și părinții la o reîntâlnire cu una dintre cele mai îndrăgite animații produse de renumitele studiouri Disney-Pixar. Luca poate fi văzut din nou la cinema, într-o proiecție specială dedicată întregii familii, cu filmul dublat în limba română, la prețul unic de doar 12 lei/bilet.
Luca Paguro, un băiețel simpatic, trăiește o vară de neuitat într-un orășel de pe Riviera Italiană și împărtășește toate aventurile cu noul său cel mai bun prieten Alberto Scorfano. Dar toată distracția este amenințată de un secret profund ținut: el este un monstru marin dintr-o altă lume, chiar de sub suprafața oceanului.
Regizorul Enrico Casarosa a descris povestea filmului ca fiind una profund personală, care celebrează prieteniile din copilărie care ne influențează personalitatea pe măsură ce creștem. Mai mult de atât, filmul animat Luca este despre identitate, prejudecăți și acceptare.
Gelato, paste, întreceri pe scutere Vespa, plajă…orașul fictiv Portorosso imbină cu nostalgie și ingeniozitate artistică cele mai frumoase atracții alte unui oraș de pe coasta Italiei și ne duce cu gândul la verile lungi din copilărie. Cadrele sunt pline de culori vibrante, astfel încât scenele de la suprafață cât și cele de la fundul mării îi poartă pe spectatori într-o călătorie deopotrivă familiară și plină de descoperiri inedite.

Știai că….
Enrico Casarosa, regizorul, a fost inspirat de cinematografia italiană din anii ’50 și ’60, cu precădere filmele lui Federico Fellini?
Aspectul monștrilor marini este inspirat din sculpturile de pe fântânile, băncile sau mozaicurile pe care le poți vedea și astăzi în Italia?
Atunci când Luca se află în apă și este monstru marin, are în total 3,436 solzi desenați de animatorii Pixar?
Pentru înotul monștrilor, echipa de producție a studiat cum se deplasează iguanele prin apă pentru a conferi animației realism?
Dacă transformarea lui Luca din monstru marin în om și invers îți aduce aminte de Mystique din filmele X-Men, nu e o coincidență – efectul special respectiv a fost studiat ca referință.

Cineplexx Classics Kids propune o experiență de cinema accesibilă și de calitate, gândită special pentru familii. Vizionarea pe marele ecran amplifică emoția poveștii, muzica și detaliile vizuale, transformând filmul într-un moment de conectare între generații.
Proiecția specială din 13 martie, ora 18:30, reprezintă o oportunitate ideală de a vedea sau revedea Luca pe marele ecran, într-o experiență de cinema care pune accent pe timpul petrecut împreună. Iar prețul este imbatabil – doar 12 lei/bilet!

Cinemateca: The King and I
2026-03-13 19:30 - 22:00 | Dolj
Te invitam la „𝗧𝗵𝗲 𝗞𝗶𝗻𝗴 𝗮𝗻𝗱 𝗜”, un musical clasic, plin de culoare, romantism si umor.

In luna martie, la Cinemateca, celebram femeile remarcabile din istorie si din film Iar anul acesta pornim intr-o calatorie fascinanta in Thailanda secolului XIX, pe urmele Annei Leonowens – englezoaica devenita guvernanta copiilor regelui si confidenta acestuia

In prim-plan stralucesc una dintre cele mai elegante actrite din istoria Hollywoodului, Deborah Kerr , si carismaticul Yul Brynner , castigator al Premiului Oscar pentru acest rol
Yul Brynner si Deborah Kerr stralucesc intr-unul dintre cele mai memorabile musical-uri din toate timpurile! Aceasta capodopera muzicala si vizuala aduce in prim plan spectacolul care a castigat premiul Oscar apartinand lui YUL BRYNNER, o productie de neuitat marca Rodgers & Hammerstein.

Regizor: Walter Lang
Producție: 1956
Durată: 133 minute

Vino sa traiesti o seara speciala, cu farmec clasic si emotie autentica, la Cinemateca!

13 martie – Cinema Inspire Mercur
14 martie – Cinema Electroputere VIP

Festival de animație japoneză IZANAGI Craiova 2026
2026-03-14 15:00 - 22:00 | Dolj
Festivalul de animație japoneză IZANAGI 2026, ediția a VI-a
IZANAGI – JAPANESE FILM FESTIVAL este un proiect ce dorește să promoveze cultura japoneză, focalizându-se pe fenomenul manga-anime și impactul său asupra lumii, prin proiecții de filme animate japoneze, podcasturi și dezbateri.
🗓️: 14-15.03.2026
📽️: Cinema Inspire Mercur
🎟️: 25 RON bilet de studenți / 30 RON în avans / 35 RON în zilele de festival (biletele se pot achiziționa exclusiv online) / 150 RON abonament
📽️: PROGRAM IZANAGI – JAPANESE FILM FESTIVAL CRAIOVA 2026
⭐ sâmbătă, 14 martie:
🕑 ora 15:00: A New Dawn (2026, r. Yoshitoshi Shinomiya)
🕔 ora 17:00: Tokyo Godfathers (2003, r. Satoshi Kon)
🕗 ora 20:00: Cowboy Bebop: The Movie (2001, r. Shinichirō Watanabe)
⭐ duminică, 15 martie:
🕚 ora 13:00: 5 Centimeters per Second (2007, r. Makoto Shinkai)
🕑 ora 15:00: Only Yesterday (1991, r. Isao Takahata)
🕔 ora 18:00: Angel’s Egg (1985, r. Mamoru Oshii)
🕗 ora 20:00: Jin-Roh (1999, r. Hiroyuki Okiura)

Festivalul de animație japoneză IZANAGI revine Craiova pe 14 și 15 martie la Cinema Inspire Mercur. Ediția a VI-a aduce în prim-plan tema alterității și invită publicul să exploreze conceptul de celălalt prin intermediul a 7 filme. Printre filmele ediției se află „Angel’s Egg” (1985, r. Mamoru Oshii), proiectat în exclusivitate în România în variantă 4K remasterizată, și „A New Dawn”, filmul de debut al artistului Yoshitoshi Shinomiya, aflat în competiția oficială la Berlinale.

Cine e celălalt?
Cel fără familie.
Cel rămas în urmă.
Cel care nu este înțeles.
Cel care nu simte că se integrează.

Filmele din acest an nu sunt despre eroi, ci despre ceilalți: cei care trăiesc la marginea societății, cei nevăzuți și cei care simt că nu au un loc al lor. Prin alteritate înțelegem acea parte din populație pe care o trecem cu vederea, care se desprinde de idealul unei vieți obișnuite. În ediția a VI-a, vom vedea cum explorează regizorii japonezi ideea de „celălalt” și cum îi vede societatea pe cei diferiți.

Filmul principal al ediției este „Angel’s Egg” (1995, r. Mamoru Oshii). O fată păzește cu sfințenie un ou apărut de nicăieri, într-o lume postapocaliptică, abandonată și deșartă. Ea întâlnește un tânăr care cară o cruce, iar interacțiunea dintre ei îl face pe tânăr să-și pună la îndoială credința și misterioasa sa misiune. „Angel’s Egg” e una dintre capodoperele care au pus bazele animației moderne și va fi proiectat în variantă 4K remasterizată în cadrul festivalului.

Următorul film, scris de Mamoru Oshii și regizat de Hiroyuki Okiura, este „Jin-roh” (1999). Kazuki Fuse este membru al Poliției Capitale. El se îndrăgostește de sora mai mare a unei teroriste moarte în timpul misiunii lui. Filmul explorează tema umanității într-un sistem opresiv, folosind metafora basmului „Scufița Roșie”.

„A New Dawn” (2026) este filmul de debut al artistului Yoshitoshi Shinomiya, care a lucrat în trecut la filme de-ale lui Makoto Shinkai, precum „Your name” și „Garden of Words”. Keitaro locuiește singur într-o fostă fabrică de artificii. Au trecut patru ani de când lucrează la perfecționarea artificiilor „Shuhari”, un proiect original și ambițios abandonat de tatăl său, acum dispărut. Însă căminul său riscă să fie evacuat cu forța de către autorități. Înainte de demolarea fabricii, Keitaro se reunește cu un bun prieten din copilărie pentru a găsi secretul artificiilor demult pierdute și pentru a închide o etapă din viața sa.

În „Cowboy Bebop: The Movie” (2001, r. Shinichirō Watanabe) urmărim o gașcă bizară de vânători de recompense. Gașca e formată dintr-un gangster, o fugară fără identitate, un fost polițist, un hacker hiperactiv și un corgi augmentat cu inteligență artificială. Ei se află pe urmele unui criminal. Cu acțiunea plasată pe planeta Marte în anul 2071, ei se luptă să oprească un terorist ce amenință să extermine populația umană din Univers, fiind în același timp obligați să se confrunte fiecare cu singurătatea sa.

Următorul titlu este „Tokyo Godfathers” (2003, r. Satoshi Kon). În Ajunul Crăciunului, trei oameni fără adăpost, umblând prin gunoi, găsesc un bebeluș abandonat și pornesc într-o călătorie prin Tokyo pentru a-i căuta părinții. O poveste despre natura umană și empatie față de ceilalți, filmul explorează dramele și viețile celor uitați de societate.

În „5 Centimeters per Second” (2007, r. Makoto Shinkai), Takaki Tohno își spune povestea prin intermediul a trei segmente interconectate, din copilărie până la viața de tânăr adult. E un film care abordează distanța, iubirea și transformările prin care trece ea odată cu maturizarea, obligațiile sociale și responsabilitățile. Destinele personajelor sunt legate între ele de sentimente, scurte momente de conexiune și dorințe neîndeplinite.

„Only Yesterday” (1991) este o capodoperă mai puțin cunoscută a lui Isao Takahata, regizorul filmului „Grave of the Fireflies”. Taeko e o funcționară în vârstă de 27 de ani, care călătorește în zona rurală în timp ce-și amintește de copilăria sa în Tokyo. Filmul propune o poveste nostalgică, despre căutarea de sine, completată de coloana sonoră care include câteva piese compuse de Gheorghe Zamfir.

IZANAGI – Japanese Film Festival a început în 2019 cu scopul de a aduce filme anime pe marile ecrane și s-a bucurat de un mare succes atât în București, cât și în celelalte orașe din țară, cu numeroase proiecții sold-out și peste 10000 de spectatori în 2025. Festivalul urmărește explorarea și înțelegerea culturii japoneze și deschiderea unor noi perspective despre film și despre alte forme de artă, focalizându-se pe fenomenul manga-anime și impactul său în lume. Printre temele abordate se află conștiința și inteligența artificială, războiul și memoria traumatică, iubirea, spiritualitatea, distopiile și persona.

Ne vedem la cinema!

Festivalul Filmului Francez Craiova 2026
2026-03-20 20:00 - 22:00 | Dolj
Festivalul Filmului Francez, ajuns anul acesta la cea de-a 30-a ediție, va avea loc în 16 orașe din România, printre care și Craiova. Proiecțiile vor avea loc în Bănie în perioada 20-22 martie, la Cinema Inspire Mercur
Această ediție aniversară reprezintă unul dintre momentele de referință ale Lunii Francofoniei și este coorganizată de cele șase Alianțe Franceze membre ale rețelei din România, împreună cu Institutul Francez. Cu o tradiție de 30 de ani, festivalul s-a impus ca o întâlnire de neratat pentru cinefili și ca un spațiu privilegiat de dialog intercultural, printr-o programare riguroasă, deschisă marilor teme contemporane și noilor forme de expresie cinematografică. Pentru a celebra această aniversare, festivalul va propune o selecție de peste 30 de filme, îmbinând producții inedite cu titluri de referință ale cinematografiei franceze din ultimii ani.
PROGRAM FESTIVALUL FILMULUI FRANCEZ CRAIOVA2026
Vineri, 20 martie, ora 20:00 & ora 20:20 – Misericorde
Sambata, 21 martie, ora 20:00 & ora 20:20 – Chien 51
Duminica, 22 martie, ora 20:00 & ora 20:10 – Maria

Miséricorde
2026-03-20 20:00 - 22:00, 2026-03-20 20:20 - 22:00 | Dolj
Vineri, 20 martie, ora 20:00 & ora 20:20, la Inspire Cinema Mercur, în cadrul Festivalului Filmului Francez Craiova 2026
Miséricorde
Un film de Alain Guiraudie · 2024 (Franță, Spania, Portugalia) · Dramă · 1h 44m
Félix Kysyl
Catherine Frot
Jean-Baptiste Durand
Vorbit în FR · Subtitrat în RO, EN
Jérémie, în jur de 30 de ani, se întoarce în orașul său natal pentru înmormântarea fostului său șef, când o dispariție misterioasă, un vecin amenințător și un preot cu intenții ciudate adaugă o turnură neașteptată șederii sale.
Premieră la Festivalul de Film de la Cannes, 2024

Primavera / Primăvara
2026-03-27 19:00 - 21:00 | Dolj
VISUALI ITALIANE – NOUA CINEMATOGRAFIE ITALIANĂ ÎN ROMÂNIA revine în martie cu o selecție remarcabilă de filme italiene contemporane, prezentate în premieră în România. Ediția din acest an continuă traseul național al festivalului și ajunge la Craiova în perioada 27–29 martie la Cinema Inspire.
Vineri, 27 martie, ora 19.00
PRIMAVERA / PRIMĂVARA
Damiano Michieletto
Italia-Franța, 2025 / 110’
Tecla Insolia, Michele Riondino, Andrea Pennacchi
Veneția, primii ani ai secolului al XVIII-lea. Cecilia este o violonistă de excepție, dar poate cânta doar în orfelinatul unde a crescut, în spatele unui grilaj, pentru urechile unor mecenați bogați. Până când un vânt de primăvară îi scutură brusc viața. Totul se schimbă odată cu sosirea noului profesor de vioară. Numele lui este Antonio Vivaldi. Damiano Michieletto, unul dintre cei mai importanți regizori de teatru din lume, debutează pe marele ecran cu un film captivant și grandios, o viguroasă frescă a nedreptății condiției feminine și a forței salvatoare a muzicii.

Cineplexx Classics: Amelie
2026-03-30 19:30 - 21:30 | Promenada Mall, Calea Severinului 61, Craiova, Dolj, România
Cineplexx Classics prezintă: Amelie
Pe 30 martie la Cineplexx de la ora 19:30 se vede pe marile ecrane filmul Amelie la un preț special de doar 12 lei/biletul!
„Le Fabuleux Destin d’Amélie Poulain” spune povestea lui Amelie, o tânără visătoare care trăiește în cartierul Montmartre din Paris, ducând o viață liniștită și aparent banală. Totul se schimbă în ziua în care descoperă, ascunsă în apartamentul ei, o cutie cu amintirile din copilăria unui necunoscut. Hotărâtă să-i redea proprietarului comoara pierdută, Amélie descoperă bucuria de a interveni discret în viețile celor din jur.
De atunci, își asumă o misiune personală: să aducă fericire prin gesturi mărunte, dar pline de imaginație — să repare destine, să reaprindă speranțe și să creeze mici miracole cotidiene. Însă, în timp ce schimbă viețile altora, Amélie trebuie să învețe să-și înfrunte propriile temeri și să-și deschidă inima.
Cu o estetică vizuală inconfundabilă, umor fin și o coloană sonoră memorabilă, filmul este o poveste caldă despre curaj, iubire și frumusețea detaliilor care transformă viața într-o aventură extraordinară.
2D SUBTITRAT ÎN LIMBA ROMÂNĂ

Cineplexx Classics Kids: Cars
2026-04-17 17:15 - 19:15 | Promenada Mall, Calea Severinului 61, Craiova, Dolj, România
Pe 17 aprilie de la ora 19:30, la Cineplexx Craiova (Promenada) se vede pe marile ecrane filmul Cars la un preț special de doar 12 lei/biletul!
Lightning McQueen, un tânăr automobil de curse plin de ambiție, ajunge din greșeală în pitorescul Radiator Springs, unde o simplă oprire se transformă într-o experiență care îi schimbă complet drumul.
Obligat să repare greșelile făcute, McQueen descoperă că succesul nu înseamnă doar viteză și trofee, ci și prietenie, respect și spirit de echipă. Va reuși el să revină pe circuit sau va descoperi ceva mult mai valoros?
O poveste plină de emoție, umor și lecții care merg dincolo de linia de sosire!

Cinemateca: Diligența
2026-04-17 19:30 - 21:30 | Dolj
A venit vremea ca la 𝐂𝐈𝐍𝐄𝐌𝐀𝐓𝐄𝐂𝐀 sa ne intoarcem in Vestul Salbatic cu acel gen de film prin care Hollywoodul si-a construit influenta incontestabila in istoria cinematografiei Asa ca vom lua „𝐃𝐢𝐥𝐢𝐠𝐞𝐧𝐭𝐚” si vom porni intr-o aventura antrenanta si fascinanta prin peisajele spectaculoase din Monument Valley , surprinse ca nimeni altul de marele maestru al genului western, regizorul John Ford Tovarasi de calatorie ne vor fi personaje diverse si pitoresti, in frunte cu nimeni altul decat legendarul John Wayne Vino la Inspire Cinema sa calatorim impreuna in tinuturile primejdioase si palpitante ale Vestului Salbatic!
Vineri, 17 aprilie, la Cinema Inspire Mercur
Sâmbătă, 18 aprilie, la Cinema Inspire Electro

Săptămâna Poloneză la Universitatea din Craiova
2026-04-20 - 2026-04-24 | Locații multiple, Craiova, Dolj, România
𝐔𝐧𝐢𝐯𝐞𝐫𝐬𝐢𝐭𝐚𝐭𝐞𝐚 𝐝𝐢𝐧 𝐂𝐫𝐚𝐢𝐨𝐯𝐚 𝐝𝐞𝐯𝐢𝐧𝐞, 𝐩𝐞𝐧𝐭𝐫𝐮 𝐨 𝐬ă𝐩𝐭ă𝐦𝐚̂𝐧ă, 𝐩𝐮𝐧𝐜𝐭𝐮𝐥 𝐝𝐞 𝐢̂𝐧𝐭𝐚̂𝐥𝐧𝐢𝐫𝐞 𝐚𝐥 𝐜𝐮𝐥𝐭𝐮𝐫𝐢𝐢 𝐩𝐨𝐥𝐨𝐧𝐞𝐳𝐞
Vă așteptăm la 𝐒ă𝐩𝐭ă𝐦â𝐧𝐚 𝐏𝐨𝐥𝐨𝐧𝐞𝐳ă, î𝐧𝐭𝐫𝐞 𝟐𝟎-𝟐𝟒 𝐚𝐩𝐫𝐢𝐥𝐢𝐞, la o serie de evenimente dedicate culturii, literaturii și cinematografiei poloneze.
Lecturi și discuții despre laureați ai Premiului Nobel Muzică poloneză – de la Chopin la hip-hop Proiecții de film Expoziții și ateliere de traducere Prelegeri despre romantism, identitate și istorie
Fie că ești pasionat de cultură, curios să descoperi lucruri noi sau pur și simplu vrei să petreci timpul altfel, programul are câte ceva pentru fiecare.
Salvează data și vino să descoperi 𝐏𝐨𝐥𝐨𝐧𝐢𝐚 mai aproape decât crezi!
Program Săptămâna Poloneză la Universitatea din Craiova:

LUNI, 20 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA PRIN OCHII NOBELIȘTILOR
Prelegere istorico-literară care prezintă identitatea culturală poloneză prin opera unor laureați ai Premiului Nobel: Henryk Sienkiewicz, Władysław Reymont, Czesław Miłosz, Wisława Szymborska și Olga Tokarczuk.
Atelier interactiv:
Lectura unui text de Czesław Miłosz care prezintă elemente ale modului de înțelegere a identității poloneze, urmată de discuții și încercări de traducere în limba română realizate de participanți.
MARȚI, 21 APRILIE
12:00 – Universitatea din Craiova, Holul Central
VERNISAJUL EXPOZIȚIEI „FRYDERYK CHOPIN 1810 – 1849”
Expoziția despre viața și creația geniului maestru al pianului
17:30 – Muzeul de Artă Craiova
SUNETELE POLONIEI: DE LA CHOPIN LA HIP-HOP
Prelegere despre cultura poloneză prin prisma muzicii clasice și contemporane.
Vor fi prezentate:
• curentul folcloric
• „întoarcerea spre tradiția populară”
• muzica alternativă și hip-hop-ul polonez
19:00 – Muzeul de Artă din Craiova
O SEARĂ CU MUZICA POLONEZĂ
Recital susținut de pianista prof. univ. dr. habil. Barbara Karaśkiewicz
(cu intervenții ale prof. univ. dr. habil. Adam Regiewicz, Universitatea „Jan Długosz” din Częstochowa)
MIERCURI, 22 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
ROMANTISMUL POLONEZ
Prelegere despre paradigma romantică ce definește identitatea poloneză, cu accent pe modul în care romantismul a modelat raportarea polonezilor la război și la istorie.
Atelier de traducere
Traduceri ale unor texte literare din limba polonă în limba română.
JOI, 23 APRILIE
17:30 – Universitatea din Craiova, str. A. I. Cuza, nr. 13, sala 444
POLONIA PE MARELE ECRAN
Prelegere despre cinematografia poloneză susținută de prof.univ.dr.habil Adam Regiewicz de la Universitatea „Jan Długosz” din Częstochowa (în limba engleză)
19:00 – Universitatea din Craiova, str. A. I. Cuza, nr. 13, sala 444
SEARĂ DE FILM POLONEZ
Proiecția filmului „Războiul Rece”, regia Paweł Pawlikowski
Câștigător al Premiului pentru regie la Festivalul de la Cannes.
VINERI, 24 APRILIE
10:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA ÎN EXIL
Prelegere despre experiența emigrării polonezilor – de la perioada împărțirilor Poloniei până la Al Doilea Război Mondial, cu accent pe relațiile polono-române din perioada interbelică și prezența guvernului polonez în exil pe teritoriul României.
Atelier de traducere – continuare

Parteneri:
NAWA Narodowa Agencja Wymiany AkademickiejUniwersytet Jana Długosza w CzęstochowieMuzeul de Artă CraiovaFilarmonica Oltenia CraiovaInstitutul Polonez / Instytut Polski w Bukareszcie

Cineplexx Classics: The Matrix
2026-04-27 19:30 - 21:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: The Matrix
Pe 27 aprilie la Cineplexx de la ora 19:30 se vede pe marile ecrane filmul The Matrix la un preț special de doar 12 lei/biletul!
Într-o realitate aparent obișnuită se ascunde un adevăr tulburător: lumea pe care o percepem ar putea fi doar o iluzie. Între ceea ce credem că este real și ceea ce există cu adevărat se află Matrix.
Neo, interpretat de Keanu Reeves, este un tânăr programator măcinat de îndoieli, care pornește în căutarea adevărului și ajunge la misteriosul Morpheus, interpretat de Laurence Fishburne. Morpheus îi dezvăluie lui Neo un adevăr șocant: omenirea trăiește, fără să știe, într-o simulare controlată de mașini inteligente.
În The Matrix, alegerea de a cunoaște adevărul vine cu un preț, iar granița dintre iluzie și realitate se destramă. Un film emblematic care te provoacă să te întrebi cât de reală este, de fapt, lumea în care trăim.

Cineplexx Classics Kids: Wall-E
2026-05-15 18:30 - 20:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Wall-E
Pe 15 mai de la ora 18:30 se vede pe marile ecrane filmul Wall-E la un preț special de doar 15 lei/biletul!
Este anul 2700, iar Pământul este acoperit de gunoaie, ca urmare a secolelor de consumerism nesăbuit. Oamenii au plecat de pe Terra lăsând în urmă o armată de mici roboți a căror sarcină este să facă planeta iarăși locuibilă. În urma unei erori de programare, singurul robot activ este micul Wall-E. El se îndrăgostește de Eve, un robot trimis de oameni pentru a vedea cum evoluează operațiunile pe Terra. Wall-E are un singur vis, să-și afle un cămin în Univers. Se va transforma el în realitate?
WALL-E este o poveste emoționantă despre iubire, singurătate, responsabilitate față de mediu și speranță, iar prin aproape lipsa dialogului transmite emoții puternice și imagini de neuitat.
2D DUBLAT ÎN LIMBA ROMÂNĂ

Cinemateca: Hamlet
2026-05-15 19:30 - 22:00 | Locații multiple, Craiova, Dolj, România
In luna mai, odata cu revenirea Festivalul International Shakespeare la Craiova , Inspire Cinema readuce pe marele ecran o ecranizare de exceptie a operei lui William Shakespeare: 𝗛𝗔𝗠𝗟𝗘𝗧, in regia si interpretarea lui 𝗟𝗮𝘂𝗿𝗲𝗻𝗰𝗲 𝗢𝗹𝗶𝘃𝗶𝗲𝗿 Premiat la Oscar pentru Cel mai bun film si Cel mai bun actor, filmul impresioneaza prin atmosfera sa gotica , interpretari memorabile si eterna intrebare: A fi sau a nu fi? vineri, 15 mai, 19:30, la Cinema Inspire Mercur – bilete aici
sâmbătă, 16 mai, 20:00, la Cinema Inspire Electroputere – bilete aiciInspire Cinema te asteapta sa redescoperi pe marele ecran povestea lui Hamlet, Printul Danemarcei.

Cineplexx Classics: The Mask
2026-05-25 19:30 - 21:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: The Mask
Pe 25 mai la Cineplexx de la ora 19:30 se vede pe marile ecrane filmul The Mask la un preț special de doar 15 lei/biletul!
De la zero la erou ar putea fi motto-ul filmului. Este vorba despre metamorfozarea instantanee a lui Stanley Ipkiss dintr-un timid funcționar de bancă – fără vreun succes deosebit la femei și în a cărui viață banală nu există decât un cățeluș simpatic și scorpie de proprietăreasă – într-un tip cu niște posibilități fizice supranaturale. Din clipa în care găsește o mască antică și și-o pune pe figură, Ipkiss devine tot ce visa să fie, exact ca în desenele animate pe care le adoră. Se îndrăgostește de frumoasa cântăreață Tina Carlyle și este decis să elimine toți gangsterii din oraș… Acțiunea filmului este umbrită de prestația actoricească a lui Jim Carrey și de machiajul și efectele vizuale extraordinare.
2D SUBTITRAT ÎN LIMBA ROMÂNĂ

Cineplexx Classics Kids: Monsters, Inc.
2026-06-12 18:30 - 20:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Monsters, Inc.
Pe 12 iunie la Cineplexx de la ora 18:30 se vede pe marile ecrane filmul Monsters, Inc. la un preț special de doar 15 lei/biletul!
În inima Monstropolis, o companie plină de monstruleți de toate formele și dimensiunile transformă țipetele copiilor în energie pentru întregul oraș. Aici lucrează James P. Sullivan (Sulley pentru prieteni) și loialul său partener, Mike Wazowski, convinși că lumea copiilor este un loc periculos, de care trebuie să te ții departe.
Totul se schimbă într-o clipă, când o mică „greșeală” aduce în lumea monștrilor o fetiță curajoasă pe nume Boo. Din acel moment, viața lui Sully se dă complet peste cap, iar întoarcerea ei acasă devine o misiune imposibilă… sau poate doar începutul unei prietenii neașteptate.
Împreună, ei vor avea parte de aventuri cum nici nu gândeau vreodată că vor întâlni.

2D DUBLAT ÎN LIMBA ROMÂNĂ: BILETE AICI

Cinemateca: The Fifth Element
2026-06-12 19:30 - 22:00 | Dolj
𝗟𝗮 𝗖𝗜𝗡𝗘𝗠𝗔𝗧𝗘𝗖𝗔, incheie sezonul cu una dintre cele mai spectaculoase aventuri SF din toate timpurile!

Te invitam la proiectia speciala a filmului „The Fifth Element” – capodopera vizionara semnata Luc Besson, cu o estetica inconfundabila, costume create de Jean-Paul Gaultier si o coloana sonora legendara.

Un mix perfect de actiune, umor, personaje memorabile si un omagiu adus lui Bruce Willis, actorul care a marcat generatii intregi de cinefili.

Vino imbracat cat mai colorat si creativ si hai sa celebram impreuna finalul unui nou sezon CINEMATECA, intr-o atmosfera exact ca filmul: extravaganta, energica si de neuitat!

vineri, 12 iunie, 19:30, la Cinema Inspire Mercur – bilete aici
sâmbătă, 13 iunie, 20:00, la Cinema Inspire Electroputere – bilete aici
